অর্থ মন্ত্রণালয় (সৌদি আরব)

অর্থ মন্ত্রণালয় (আরবি: وزارة المالية) হলো সৌদি আরবের রাষ্ট্রীয় ব্যয় নিয়ন্ত্রণের জন্য প্রধান সংস্থা। এ মন্ত্রণালয়ের বর্তমান মন্ত্রী হলেন মুহাম্মাদ আল-জাদান। যখন হেজাজ রাজ্য কর্তৃক নির্দেশনা জারি করা হয়েছিলো যে, আর্থিক বিষয়গুলি একটি অর্থ অধিদপ্তর দ্বারা পরিচালিত হবে, তখন ১৯২৭ সালের ১৪ ই অক্টোবর সাধারণ অর্থ অধিদপ্তর আকারে একটি একক সত্তা প্রতিষ্ঠিত হয়েছিলো। ১৯৩২ সালের ১৪ মে ৩৮১ নং রাজকীয় আদেশ জারি করা হয়েছিলো। যেখানে অর্থ অধিদপ্তরের নাম পরিবর্তন করে রাখা হয় অর্থ মন্ত্রণালয়। এভাবে পররাষ্ট্র মন্ত্রণালয়ের পর এটি সৌদি আরবের দ্বিতীয় মন্ত্রণালয় হিসেবে প্রতিষ্ঠিত হয়। অর্থ মন্ত্রণালয়কে রাষ্ট্রীয় তহবিল সংগ্রহ এবং ব্যয়ের তদারকি নিয়ন্ত্রণ, পরিচালনা ও সুরক্ষিত করার দায়িত্ব দেওয়া হয়েছিলো এবং এ মন্ত্রণালয় হেজাজ ও নজদ রাজ্য এবং এর অঞ্চলগুলিতে আর্থিক বিষয়গুলির সাধারণ কর্তৃপক্ষ হয়ে ওঠে। ১৯৫৩ সালের ২৭ জুন ১৬৯৭ নং রাজকীয় আদেশ জারি করা হয়েছিলো, যেখানে বলা হয়েছিলো অর্থনৈতিক বিষয়ক দপ্তর প্রতিস্থাপনের জন্য অর্থনীতি মন্ত্রণালয় প্রতিষ্ঠা করা হবে। ১৯৫৪ সালের ৪ সেপ্টেম্বর ৩১ নং রাজকীয় আদেশ জারি করা হয়েছিলো, যেখানে বলা হয়েছিলো অর্থনীতি এবং অর্থ মন্ত্রনালয়কে অর্থ ও জাতীয় অর্থনীতি মন্ত্রণালয় নামে একটি একক মন্ত্রণালয়ে একীভূত করা হবে। ২০০৩ সালের ১ মে ২/এ নং আদেশ জারি করা হয়েছিলো, যেখানে বলা হয়েছিলো যে, উপরোক্ত মন্ত্রণালয় থেকে পরিকল্পনা মন্ত্রণালয়ে অর্থনৈতিক কার্যকলাপের দায়িত্ব হস্তান্তর করা হয়। এইভাবে অর্থ ও জাতীয় অর্থনীতি মন্ত্রণালয়ের নাম অর্থ মন্ত্রণালয় এবং পরিকল্পনা মন্ত্রণালয়ের নাম অর্থনীতি ও পরিকল্পনা মন্ত্রণালয় নামে পরিবর্তন করা হয়। মন্ত্রণালয়টি ইস্তিদামা হোল্ডিং কোম্পানির মালিক, যা ২০১৮ সালের ২৩ এপ্রিল এ বকর বিন লাদেন এবং তার ভাই সালেহ ও সাদের মালিকানাধীন সৌদি বিনলাদিন গ্রুপের ৩৬.২% অংশীদারিত্ব পেয়েছে। ১৯৩৬ সালে, অর্থ মন্ত্রণালয়ের কার্যক্রমের পরিধি বাড়ার সাথে সাথে মন্ত্রণালয়ের মধ্যে বেশ কয়েকটি সাধারণ অধিদপ্তর প্রতিষ্ঠিত হয়েছিলো (পরে স্বতন্ত্র সরকারী সংস্থায় পরিণত হয়েছিলো), যার মধ্যে রয়েছে: খনিজ তেল ও খনিজ অধিদপ্তর গণপূর্ত অধিদপ্তর শুল্ক অধিদপ্তর কৃষি অধিদপ্তর হজ, অনুদান ও বেতার বিষয়ক কর্মী এবং অবসর দপ্তর শ্রম দপ্তর লোক প্রশাসন প্রতিষ্ঠান ডাক অধিদপ্তর সড়ক কর্তৃপক্ষ রেলওয়ে কর্তৃপক্ষ ভূসম্পত্তি উন্নয়ন তহবিল সৌদি শিল্প উন্নয়ন তহবিল সৌদি ঋণ ও সঞ্চয় ব্যাংক কৃষি উন্নয়ন তহবিল সরকারি বিনিয়োগ তহবিল যাকাত ও করের সাধারণ কর্তৃপক্ষ সর্বজনীন পেনশন সংস্থা পরিসংখ্যানের সাধারণ কর্তৃপক্ষ নগর প্রকল্প দপ্তর সৌদি ঠিকাদার কমিশন মন্ত্রণালয়ের অন্যতম কাজ হচ্ছে সৌদি নাগরিক ও অন্যান্য উপসাগরীয় দেশের নাগরিকদের মালিকানাধীন কোম্পানি থেকে যাকাত আদায় করা। মন্ত্রণালয় এই তহবিলগুলি সমাজ বিষয়ক মন্ত্রণালয়ে স্থানান্তর করে যা তাদের বেকারত্ব কর্মসূচি এবং সামাজিক নিরাপত্তা প্রদানের জন্য বরাদ্দ করে। অর্থমন্ত্রীরা হলেন: আব্দুল্লাহ বিন সুলাইমান আল হামদান, (১৪ আগস্ট ১৯৩২–১৪ এপ্রিল ১৯৫৪) মুহাম্মাদ সুরুর সাব্বান, (১৪ এপ্রিল ১৯৫৪–২২ ফেব্রুয়ারি ১৯৫৮) আব্দুল্লাহ বিন আব্দুর রহমান আদওয়ান, (২২ ফেব্রুয়ারি ১৯৫৮–২৮ জুলাই ১৯৫৮) ফয়সাল বিন আবদুল আজিজ, (২৮ জুলাই ১৯৫৮–৩০ আগস্ট ১৯৬০) তালাল বিন আব্দুল আজিজ আল সৌদ, (৩০ আগস্ট ১৯৬০–১১ সেপ্টেম্বর ১৯৬১) মুহাম্মাদ বিন সৌদ আল সৌদ, (১১ সেপ্টেম্বর ১৯৬১–১৫ সেপ্টেম্বর ১৯৬১) নওয়াফ বিন আব্দুল আজিজ আল সৌদ, (১৫ সেপ্টেম্বর ১৯৬১–১৬ মার্চ ১৯৬২) মুসাইদ বিন আব্দুল রহমান আল সৌদ, (১৬ মার্চ ১৯৬২–১৪ অক্টোবর ১৯৭৫) মুহাম্মাদ বিন আলী আবা আল খাইল, (১৪ অক্টোবর ১৯৭৫–৩ আগস্ট ১৯৯৫) সুলাইমান বিন আব্দুল আজিজ আল সুলাইম, (৩ আগস্ট ১৯৯৫১০–অক্টোবর ১৯৯৫) আব্দুল আজিজ আব্দুল্লাহ আল খোয়াইতার, (১০ অক্টোবর ১৯৯৫–৩০ জানুয়ারি ১৯৯৬) ইব্রাহিম আব্দুল আজিজ আল-আসাফ, (৩০ জানুয়ারি ১৯৯৬–১ নভেম্বর ২০১৬) মুহাম্মাদ আল-জাদান, (১ নভেম্বর ২০১৬–বর্তমান) সৌদি আরবের মন্ত্রণালয় "ঐতিহাসিক পটভূমি"। www.mof.gov.sa (ইংরেজি ভাষায়)।  কেটি পল; টম আর্নল্ড; মারওয়া আশাদ; স্টিফেন কালিন (২৭ সেপ্টেম্বর ২০১৮)। ম্যাকব্রাইড, জ্যানেট; উডস, রিচার্ড, সম্পাদকগণ। "বিশেষ প্রতিবেদন: সৌদি যুবরাজের উত্থানের সাথে সাথে বিন লাদেনের ব্যবসায়িক সাম্রাজ্য ভেঙে পড়ে"। রয়টার্স (ইংরেজি ভাষায়)।  মরিয়ম আর. লোয়ি (শরৎ ২০১৭)। "ন্যায়বিচার, দাতব্য এবং সাধারণ ভাল" (পিডিএফ)। মিডল ইস্ট জার্নাল। ৭১ (৮): ৫৭৭। জেস্টোর 90016496।  "মন্ত্রণালয় সম্পর্কে"। www.mof.gov.sa (ইংরেজি ভাষায়)।  জে. ই. পিটারসন (২০০৩)। সৌদি আরবের ঐতিহাসিক অভিধান (ইংরেজি ভাষায়) (২য় সংস্করণ)। স্কেয়ারক্রো প্রেস। আইএসবিএন 9780810827806।  অর্থ মন্ত্রণালয় যাকাত ও করের সাধারণ কর্তৃপক্ষ ওয়েব্যাক মেশিনে আর্কাইভকৃত ১৪ অক্টোবর ২০১৯ তারিখে সৌদি পোশাক সৌদি আরব প্রবেশদ্বার